Title: Pozvánka na informačné stretnutie o Komunitárnom Programe Public Health:
Author: MZ SR

MINISTERSTVO ZDRAVOTNÍCTVA SLOVENSKEJ REPUBLIKY
Sekcia financovania  
Odbor programov EÚ
Limbová 2, 837 52 Bratislava 37, tel.: 5937 3268, fax: 5477 7456
e-mail: zuzana.pikulova@health.gov.sk

						
	        Bratislava, 8.3.2007								                 				
Pozvánka 

na informačné stretnutie o komunitárnom programe  ES Public Health 2007

Slovenská republika sa v roku 2003 po prvý krát zúčastnila na komunitárnom programe Európskych spoločenstiev v oblasti verejného zdravia – Public Health (Verejné zdravie). Vo februári  2007 bola zverejnená výzva Európskej komisie na podávanie projektov  pre rok 2007 v rámci programu s konečným termínom pre zaslanie projektových návrhov 21. 5. 2007. 
Aby sa dosiahla lepšia informovanosť o programe, jeho cieľoch a prioritách a pre zvýšenie miery účasti slovenských inštitúcii, ktoré sa zapoja do projektov, Ministerstvo zdravotníctva SR organizuje 
Národný informačný deň – Public Health,

na ktorý Vás srdečne pozývame. Stretnutie sa bude konať dňa 20. marca 2007 (utorok)  o 11,00 hod. v priestoroch Ministerstva zdravotníctva SR  - Limbová 2, Bratislava, miestnosť č. 152/1.    

Navrhovaný program:
1. Stručná informácia o  komunitárnom programe Public Health
2. Podmienky účasti v programe  pre rok 2007 

V prípade záujmu, prosím potvrďte svoju účasť na e-mailovej adrese:  iveta.krbatova@health.gov.sk alebo telefonicky na 02/59 373 204.  

V prípade, že máte konkrétne otázky, na ktoré by ste sa radi dozvedeli odpoveď na stretnutí, a o ktoré by sme rozšírili program informačného dňa, prosím adresujte ich na hore uvedenú e-mailovú adresu najneskôr do 17.3.2007. 
Rovnako uvítame, ak nám zašlete stručné návrhy (v anglickom jazyku) svojich projektových zámerov. Na stretnutí bude priestor na ich prekonzultovanie s pracovníkmi MZ SR. V prípade Vášho záujmu zabezpečíme ich distribúciu v rámci krajín EÚ s požiadavkou na zapojenie vhodného partnera do Vášho projektu.       

           Tešíme sa na Vašu účasť.

           S pozdravom  

Ing. Zuzana Pikulová
riadiaci programový pracovník
riaditeľka odboru Programov EÚ